
NOLIKUMS

2010.gada Latvijas jaunatnes čempionātu fināliem klasiskajā un ātrspēlē 64 lauciņu dambretē U-13, U-16 un U-19 (zēnu) vecuma grupu dalībniekiem.

1. MĒRĶIS UN UZDEVUMI

Popularizēt 64 lauciņu dambreti Latvijā. Noskaidrot Latvijas labākos dambretistus startiem Eiropas un pasaules čempionātos. 

2. LAIKS UN VIETA

Sacensības notiek no 19. līdz 21.februārim Kuldīgā. Sacensību sākums plkst. 11.30 Dalībnieku reģistrācija no plkst. 10.30 – 11.30 Kalna ielā 6. 

3. VADĪBA

Sacensības rīko Latvijas Dambretes savienība. Galvenais tiesnesis Rudolfs Tomass.
4. DALĪBNIEKI

Sacensībās piedalās Latvijas 63. skolēnu sporta spēļu labākie dalībnieki. Katrā vecuma grupā maksimālais dalībnieku skaits – 10. 
5. SACENSĪBU NOTEIKUMI

Sacensības notiek pēc FMJD noteikumiem. Riņķa sistēma ar  mikromačiem. Laika kontrole klasiskajā dambretē –30 minūtes; ātrspēlē 5 minūtes uz partiju katram dalībniekam. U-16,19  grupu dalībniekiem 1. gājiena izloze. Vietu dalīšanas gadījumā: 1) T. Šmuļjana koeficients pēc lielajiem punktiem; 2) savstarpējā spēle; 3) mazo punktu kopskaits; 4) uzvarēto maču skaits 5) uzvarēto partiju skaits; 6) T. Šmuļjana koeficients pēc mazajiem punktiem.
6. APBALVOŠANA

Godalgoto vietu ieguvēji tiek apbalvoti ar  medaļām.
7. UZŅEMŠANAS NOTEIKUMI

Visus izdevumus, kas saistīti ar piedalīšanos sacensībās, sedz komandējošā organizācija. Par veselības stāvokli atbild dalībnieka vecāki un komandējošā organizācija.

8. PIETEIKUMI

Par dalību sacensībās jāpaziņo līdz 16. februārim pa e-pastu edgarsratnieks@inbox.lv  Pieteikumā, kuru iesniedz pie dalībnieku reģistrācijas, jānorāda dalībnieka vārds, uzvārds, dzimšanas gads un tās personas vārds, uzvārds, kura pilnvarota pavadīt dalībnieku uz sacensībām. Pieteikumu apstiprina dalībnieku komandējošās iestādes vadītājs. 
